**Народна библиотека**

**„Бранко Миљковић“**

 **Број: 428-1**

**14.08.2019. године**

**Гаџин Хан**

 На основу члана 18. Закона о начину одређивања максималног броја запослених у јавном сектору (''Сл. гласник РС'', бр. 68/15 и 81/2016 – одлука УС и 95/18), чл. 3. Уредбе о интерном конкурсу (''Сл. гласник РС'', бр. 17/16) тачке 2. Одлуке о максималном броју запослених на неодређено време у општини Гаџин Хан за 2017. годину ( „Службени лист града Ниша“, број 53/2019), Народна библиотека „Бранко Миљковић“ Гаџин Хан оглашава

**ИНТЕРНИ КОНКУРС ЗА ПОПУЊАВАЊЕ РАДНИХ МЕСТА**

 **У НАРОДНОЈ БИБЛИОТЕЦИ „БРАНКО МИЉКОВИЋ“**

 **ГАЏИН ХАН**

**I** **Орган у коме се радно место попуњава**: Народна библиотека „Бранко Миљковић Гаџин Хан

**II** **Радно место** **које се попуњава**:

**Шеф рачуноводства** – **1 извршилац**

 Предвиђено Правилником о организацији и систематизацији послова у Народној библиотеци „Бранко Миљковић“ Гаџин Хан бр. 384-1 од 30.07.2019. године, у члану 13. у тачки 4.

**Опис послова:** Организује и контролише рад рачуноводствене службе, израђује нацрт и предлог Финансијског плана установе, прати финансијске прописе и стара се о њиховом спровођењу, контира све пословне промене, израђује закључни лист периодично и у законском року, израђује периодичне рачуне и завршни рачун и стара се о року предаје, израђује предрачун и коначан обрачун амортизације, учествује у изради финансијског плана установе, врши обрачун са службом СО Гаџин Хан, односно оснивачем установе, врши ревалоризацију основних средстава, врши књиговодствене послове, контира и уноси контиране налоге у рачунар, израђује статистичке извештаје, аналитички евидентира све пословне промене: усаглашава аналитику купаца и добављача, учествује у изради Плана јавних набавки и контролише његову реализацију;.

**Услови:** стечено средње образовање у трајању од 4 године економског смера; најмање пет година радног искуства, положен стручни испит за рачуновођу.

**У изборном поступку проверавају се:** Израда предлога Финансијског плана, обрачун амортизације рачунарске опреме и контирање и унос контираног налога у рачунар.

**III Место рада:** Народна библиотека „Бранко Миљковић“ Гаџин Хан, Милоша Обилића бб, Гаџин Хан.

**IV Докази који се прилажу уз пријаву на интерни конкурс:** оригинал или оверена фотокопија не старија од шест месеци уверења о држављанству и извода из матичне књиге рођених, потврда да кандидат није осуђиван за кривично дело на безусловну казну затвора од најмање шест месеци, оригинал уверења о општој здравственој способности не стaријег од шест месеци; оверена фотокопија дипломе којом се потврђује стручна спрема; оригинал или оверена фотокопија доказа о радном искуству (потврда, решење и други акти из којих се види на којим пословима, у ком периоду и са којом стручном спремом је стечено радно искуство); оригинал или оверена фотокопија решења о распоређивању, решења да је запослени остао нераспоређен или уговора о раду.

**V** **Рок за подношење пријавa на интерни конкурс:** 15 дана од дана оглашавања који почиње да тече ***од 14. августа 2019. године и истиче 28. августа 2019. године.***

**VI** **Лице које је задужено за давање обавештења о интерном конкурсу:** Бобан Крстић, контакт телефон 018/850-024 или 063/ 46 77 63.

**VII Датум оглашавања**: 14. август 2019. године.

**VIII Адреса на коју се подносe пријавe на интерни конкурс:** Народна библиотека „Бранко Миљковић“ Гаџин Хан, ул. Милоша Обилића бб, 18240 Гаџин Хан, са назнаком „за интерни конкурс“.

**IX** **Провера оспособљености, знања и вештина кандидата у изборном поступку:** Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, назначене вештине и знања биће проверене од стране конкурсне комисије у просторијама Народне библиотеке „Бранко Миљковић“ Гаџин Хан, ул. Милоша Обилића бб, почев од 03. септембра 2019. године, о чему ће кандидати бити обавештени телефонским путем или електронском поштом.

**X Запослени који имају право да учествују на интерном конкурсу:** запослени на неодређено време у организационим облицима у систему локалне самоуправе, који чине органи општине Гаџин Хан, јавне службе, јавна предузећа, правна лица основана од стране тих предузећа, привредна друштва и друге организације које имају обавезу пријављивања података о запосленима у Регистар, односно запослени чије се плате финансирају из буџета општине Гаџин Хан и то:

Општинска управа општине Гаџин Хан, ЈП „Дирекција за изградњу и комуналну делатност Гаџин Хан, Туристичка организација општине Гаџин Хан, Центар за социјални рад Гаџин Хан, ПУ „Прва радост“ Гаџин Хан.

**Напомене:**

 Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или овереној фотокопији у општини или код јавног бележника, биће одбачене.

 Интерни конкурс спроводи Конкурсна комисија коју именује в.д. директор Народне библиотеке „Бранко Миљковић“ Гаџин Хан.

 Овај оглас објављен је на web страници Општинске управе општине Гаџин Хан и на огласним таблама Народне библиотеке „Бранко Миљковић“ Гаџин Хан и Општинске управе општине Гаџин Хан.

 **в.д. директор Народне библиотека „Б. Миљковић“**

 **Миле Стаменковић**